**Препис – извлечение!**

Р Е Ш Е Н И Е № 539

26.05.2023 г.

/ Протокол № 43 /

**ОТНОСНО:** Предложение с вносител Кмет на Община с вх. № ОС - 114 / 18.05.2023 г. – актуализация на разчета за финансиране на капиталовите разходи на Община Гурково за 2023 г.

**МОТИВИ:** С Решение№ 491 от 17.02.2023 г. на Общински съвет - Гурково е одобрена инвестиционната програма, включваща поименния списък на обектите и разчет за финансиране на капиталови разходи на Община Гурково за 2023г. и с Решение № 509 от 31.03.2023 г. е актуализиран разчета за финансиране на капиталовите разходи .

Във връзка с възникнали промени по време на строителството на обекта от инвестиционната програма на общината, както и необходимостта от промени в начина на финансиране на инфраструктура за предотвратяване на наводнения по отношение на отделните параграфи, предлагаме на Вашето внимание **актуализация** на разчета на поименното разпределение на разходите за придобиване на дълготрайни активи в община Гурково чрез вътрешни компенсирани промени.

Извършени са несъществени промени във връзка с оптимизиране на дейностите по отделните параграфи,

Запазени са основните приоритети на програмата, които са насочени към подобряване състоянието на транспортно-комуникационната инфраструктура, техническата инфраструктура във връзка с водоснабдяването на населените места и съществуващи хидротехнически съоръжения.

Промените обхващат следните обекти:

1.Проектът за възстановяване на подпорни стени по р. Лазова придобива наименованието „Основен ремонт и реконструкция на подпорни стени по поречието на р.Лазова в регулационните граници на гр.Гурково, общ. Гурково - в обхвата на прилежащи улици-улица между о.т.140 и о.т.1136 и улица между о.т.1113 и о.т.1050 - ПЪРВИ И ВТОРИ ЕТАП (вкл. демонтажни работи на компрометирани елементи и профилиране на речното корито)“ като финансирането ще се извършва по параграф 51-00 по указания на МФ. Стойността на проектно-проучвателните работи се допълва с 1740 лв. чрез компенсирани промени.

2.Реконструкция на вътрешна водопроводна мрежа на с.Паничерево, община Гурково - втори етап - допълване сметната стойност на обекта с 2670 лв. чрез компенсирани промени.

3.Основен ремонт и реконструкция на улица "Кокиче" от о.т.75 до о.т.76, гр. Гурково - допълване сметната стойност на обекта с 1600 лв. чрез компенсирани промени.

Предлаганите промени в показателите на капиталовите разходи в рамките на бюджетната година в Община Гурково са отразени в Приложение № 1 към настоящото предложение.

На основание чл.21, ал.1, т.6 от ЗМСМА, чл. 45 ал.1 т.2, б.“е“ от Закона за публичните финанси, във връзка с чл. 6 ал.1 от Закон за прилагане на разпоредби на Закона за държавния бюджет на Република България за 2022 г., Закона за бюджета на държавното обществено осигуряване за 2022 г. и Закона за бюджета на Националната здравноосигурителна каса за 2022 г. (обн. ДВ брой: 104, от дата 30.12.2022 г.) и въз основа на горепосочените мотиви, Общински съвет - Гурково

Р Е Ш И:

1. ОДОБРЯВА промените, посочени в Актуализиран разчет за финансиране на капиталови разходи на Община Гурково за 2023 г., съгласно Приложение № 1 към настоящото решение.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 540

26.05.2023 г.

/ Протокол № 43 /

**ОТНОСНО:** Предложение с вносител Кмет на Община с вх. № ОС - 110 / 16.05.2023 г. – одобряване на бюджетна прогноза за периода 2024-2026 г. на постъпленията от местни приходи и на разходите за местни дейности на Община Гурково.

**МОТИВИ:** Съгласно Решение № 70 на Министерски съвет от 27.01.2023 г. за бюджетна процедура за 2024 г., Министерство на финансите дава указания за първи етап на бюджетната процедура за 2024 година и актуализиране на средносрочната бюджетна прогноза за периода 2024-2026 г. с БЮ – 1 от 10.03.2023 година. С тези указания стартира първи етап на бюджетна процедура за следващата година и разработване на средносрочната прогноза на бюджет 2024-2026 година с участие на първостепенните разпоредители с бюджетни кредити.

Кметовете на общините разработват бюджетни прогнози в частта за местните дейности.

В съответствие с изискванията на чл. 83 от Закона за публичните финанси и чл. 27 от Наредбата, кмета на общината разработва бюджетната прогноза в съответствие с указанията дадени от Министерството на финансите и допусканията за развитието на общината в съответствие с общинския план за развитие.

Бюджетната прогноза е разработена в съответствие с чл. 45 от Закона за публичните финанси и чл. 28, ал. 1 от Наредба за условията и реда за съставяне на бюджетна прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково.

Бюджетната прогноза е разработена в съответствие с поставените цели на Общината за следващите години:

* Подмяна и модернизация на водопроводната мрежа;
* Реконструкция на съществуващи и изграждане на резервоари за питейна вода;
* Изграждане на нови и реконструкции на канализационни системи;
* Осигуряване на подходяща технология на пречистване на водите, изготвяне на оценка за приложимостта и икономическата обоснованост на централизирано отвеждане и пречистване на отпадъчните води в населените места;
* Подобряване на мрежата от общински пътища в селските райони за осигуряване на достъп до туристически, исторически обекти, както и достъп до образователни, здравни и социални услуги в населените места;
* Насърчаване изграждането на местната инфраструктура, обновяването на селата, предлагането на местни основни услуги и опазването на местното културно и природно наследство.

При разработване на бюджетната прогноза за периода 2024-2026 година се взема предвид:

* + Указанията на Министъра на финансите по чл. 67, ал. 6 и чл. 82, ал. 4 от Закона за публичните финанси;
  + Прогноза на показателите за поети ангажименти и за задължения за разходи за периода 2024-2026 г.;
  + Максималните размери на фис калните правила и ограниченията;
  + Собствени приходи – размер на местни данъци и такси и тяхната събираемост и приходи от дейността на общинските предприятия;
  + Разходи за местни дейности;
  + Други бюджетни, отчетни и статистически показатели на касова и начислена основа.

**Планиране на собствени приходи**: Приходите са планирани от съответните длъжностни лица след задълбочен анализ на постъпления от приходи от предходни години. Приходите са съобразени и с чл. 9 от ЗМДТ и приетите от общински съвет наредби.

**Трансфери**: Съгласно указанието на Министерство на финансите при плануване на размера на трансферите за местни дейности и целевата субсидия за капиталови разходи за периода 2024-2026 г., се залагат одобрените размери със Закона за държавния бюджет на РБ за 2022 година и коригираната такава с ПМС № 229 от 29.07.2022 г.

**Разходи:** Разходите са прогнозирани, като е взето под внимание въздействието на натуралните и стойностни показатели, като са изключени еднократните разходи предвидени в бюджет 2023 г. Предвидените средства за работна заплата, осигурителните вноски и издръжка са на база разчета за 2023 г. Съществува възможност за поетапно включване в прогнозата, на предложения от местната общност и/или второстепенните разпоредители с бюджет, които ще бъдат отразени при последваща актуализация.

**Капиталови разходи**: Прогнозата за капиталовите разходи на Община Гурково за периода 2024-2026 г. е на база целевата субсидия предвидена за 2023 г. в размер на 561 400 лв. На този етап не се предвижда промяна на същата /по указания на МФ/.

Разработката на средносрочната бюджетна прогноза на разходите за местни дейности е изготвена по функции и групи при уточнени натурални и стойностни показатели към предходната година; настъпилите до момента промени в нормативната уредба, засягащи местните дейности на Общината; приетата от Общински съвет стратегия; общинският план за развитие; фискални правила и ограничения в ЗПФ.

В прогнозата 2024-2026 г. съгласно указанията не са планирани разходи за дофинансиране на делегираните от държавата дейности.

На основание чл. 21, ал. 1, т. 12 и ал. 2 от Закона за местното самоуправление и местната администрация, чл. 83, ал. 2 от Закона за публичните финанси и чл. 28, ал. 2 от Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково, Общински съвет – Гурково

Р Е Ш И:

Одобрява бюджетната прогноза на Община Гурково за периода 2024–2026 година, съгласно приложенията, представляващи неразделна част от решението, както следва:

1. Прогноза за периода 2024-2026 година на постъпленията от местни приходи и на разходите за местни дейности на Община Гурково.

2. Приложение 1а - Прогноза за показателите поети ангажименти и за задължения за разходи за периода 2024 година.

3. Приложение № 6г – Прогноза за общински дълг (вкл. и намеренията за нов) и разходите за лихви по него за периода 2024-2026 година на община Гурково.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 541

26.05.2023 г.

/ Протокол № 43 /

**ОТНОСНО:** Предложение с вносител Кмет на Община с вх. № ОС - 111 / 16.05.2023 г. - предоставяне за безвъзмездно управление на недвижими имоти–частна общинска собственост.

**МОТИВИ:** Във връзка с постъпило заявление с Вх.№ К - 1301 от 25.04.2023г. от Министъра на вътрешните работи на Република България, относно предоставяне за безвъзмездно ползване и управление на недвижим имот – частна общинска собственост. за обезпечаване на нуждите на ГДПБЗН-МВР, поделението на РЕПБЗН – Гурково

Договор № 354 / 18.11.2013г. сключени между Община Гурково и **Главна Дирекция “Пожарна Безопастност и Защита на** **Населението,** гр. София, ул. “Пиротска“ № 171А, представлявана от Главен комисар Николай Николов- Директор на ГДПБЗН-МВР, РЕПБЗН – Гурково за предоставяне на безвъзмездно право на ползване на недвижими имоти – общинска собственост **изтича 2023г.,** и се налага сключване на нов договор, за осигуряване на нормалното изпълнение на служебните задължения на служителите от ГДПБЗН-МВР, поделението на РЕПБЗН – Гурково.

Министерството на вътрешните работи /ЗМВР/ – МВР е юридическо лице на бюджетна издръжка. Съгласно чл.9, ал.1 от ЗМВР – Областните дирекции са основна структура на МВР и са юридически лица на бюджетна издръжка.

На основание чл.21, ал.1, т.8 от Закона за местното самоуправление и местната администрация, чл.12, ал.3 от Закона за общинската собственост и чл.19, ал.3 от Наредбата за реда за придобиване, управление и разпореждане с имоти и вещи – общинска собственост, Общински съвет – Гурково

Р Е Ш И:

1. Дава съгласие за предоставяне за безвъзмездно управление на недвижими имоти – частна общинска собственост, както следва:

* Самостоятелен обект в сграда с **идентификатор 18157.501.2142.1.4** /едно осем едно пет седем точка пет нула едно точка две едно четири две точка едно точка четири/ с Предназначение: Обект със специално предназначение,

Брой нива на обекта: 2 (две)

**Ниво 1 с площ 54,94 кв.м.**

**Ниво 2 с площ 256,64 кв.м.**

* **Сграда** с **идентификатор 18157.501.2142.2** /едно осем едно пет седем точка пет нула едно точка две едно четири две точка две/

Предназначение: Хангар, депо, гараж,

Брой етажи: 1 (един)

**площ 147 кв.м.** /сто четиридесет и седем кв.м./,

построени в ПИ с **идентификатор 18157.501.2142** /едно осем едно пет седем точка пет нула едно точка две едно четири две/ целия с площ 3707 кв.м по КККР нагр. Гурково, ул. “ 1-ви май “ № 1.

2. Договорът да се сключи след изтичането на Договор № 354 / 18.11.2013г. сключен между Община Гурково и ГДПБЗН-МВР**,** гр. София, ул. “Пиротска“ № 171А   
**за срок от 10 години**.

3. Общински съвет – Гурково оправомощава Кмета на Община Гурково да издаде заповед и сключи Договор за предоставяне за безвъзмездно управление.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 542

26.05.2023 г.

/ Протокол № 43 /

**ОТНОСНО:** Предложение с вносител Кмет на Община с вх. № ОС - 112 / 16.05.2023 г. - отдаване под наем на недвижими имоти – частна общинска собственост, представляващи поземлени имоти с идентификатори 18157.55.159, 18157.55.589. 18157.55.691 по кадастралната карта на гр. Гурково.

**МОТИВИ:** В Общинска администрация гр. Гурково постъпи заявление с   
Вх. № К-1260/19.04.2023г. от Росен \*\*\*\*\* Петев с постоянен адрес: гр. Гурково, ул. Отец Паисий Хилендарски №\*\* относно искане за отдаване под наем на поземлени имоти с идентификатори 18157.55.159, 18157.55.589, 18157.55.691 по кадастралната карта на гр. Гурково, одобрени със заповед № РД – 18-3/18.01.2010 г. на Изпълнителния директор на АГКК.

Имотите са актувани с актове за частна общинска собственост с №391/22.03.2013г., № 392/22.03.2013г. и №400/17.06.2013г., надлежно вписани в Служба по вписванията.

Във връзка с гореописаното заявление, комисия назначена със заповед № З - 142 от 16.05.2023г. на Кмета на Община Гурково направи проверка и установи на място фактическото състояние на имотa, за което има съставен протокол.

Поземлени имоти с идентификатори 18157.55.159, 18157.55.589, 18157.55.691 са обработваеми, засадени с етерично-маслодайни култури, рози. Добре поддържани. До 16.09.2023г. са обект по Договор № 348 / 16.09.2013 г. за аренда на земеделска земя сключен между Община Гурково и Росен \*\*\*\* Петев.

Според разпоредбите на чл.24а, ал.6, т.1 от ЗСПЗЗ и чл.6 ал.5 и чл.11 от Наредбата за управление, стопанисване и ползване на земите и горите от общинския поземлен фонд, земеделски земи, които са заети с трайни насаждения, могат да се отдадат под наем или аренда без търг или конкурс за срок не по-дълъг от 10 години .

Предвид статута на предлаганите тук за наемане поземлени имоти и наличието на ограниченията при разпореждане с тях, регламентирани в §14 ал.1 от ПЗР на ЗИД на ЗОЗЗ (ДВ, бр.100 от 18 декември 2015 год., допълнен ДВ, бр. от 2020 г.) във връзка с § 27, ал. 2 от ПЗР на ЗИД на ЗСПЗЗ (ДВ, бр.62 от 10 август 2010 год.), следва в договора за отдаване под аренда да се предвиди, че при наличие на предявени реституционни претенции за арендованите имоти, договорът се прекратява с уведомление от страна на Общината до другата страна от началото на следващата стопанска година без оглед на оставащия срок за ползване.

Поземлените имоти не са включени в Годишната програма за управление и разпореждане с имоти – общинска собственост в раздел **ІІІ “Д“** - Имоти, които Община Гурково има намерение да предостави под аренда/наем” под точки, както следва:

|  |  |
| --- | --- |
|  |  |
|  | - Поземлен имот с идентификатор 18157.55.159 с площ 3629 кв.м. ТПТ: Земеделска НТП: Нива Номер по предходен план: 001159, Категория на земята при неполивни условия: 9, с АОС №400/17.06.2013г. |
|  | - Поземлен имот с идентификатор 18157.55.691 с площ 2288 кв.м. ТПТ: Земеделска НТП: Нива Номер по предходен план: 000691, Категория на земята при неполивни условия: 9, с АОС №391/22.03.2013г. |
|  | - Поземлен имот с идентификатор 18157.55.589 с площ 3059 кв.м. ТПТ: Земеделска НТП: Нива Номер по предходен план: 000589, Категория на земята при неполивни условия: 9, с АОС №392/22.03.2013г. |

Общата цена за отдаване под наем на посочените земеделски земи по последния сключен договор - Договор № 348 / 16.09.2013 г. към настоящия момент е в размер **на 292,91 лева без ДДС годишен наем. Индексирана със средногодишния инфлационен индекс,** цената за отдаване под наем на земите, описани по-горе е **337,73 лева без ДДС годишен наем.**

На основание чл.21, ал.1, т.8 от ЗМСМА, чл.24а, ал.6, т.1 от Закона за собствеността и ползването на земеделските земи, чл.6, ал.2 и ал.5, предл.1 и чл.11 от Наредбата за управление, стопанисване и ползване на земите и горите от общинския поземлен фонд, с оглед необходимостта от стопанисване на имотите и финансови приходи и воден от изложеното, Общински съвет - Гурково

Р Е Ш И:

1. Общински съвет допълва Годишната програма за управление и разпореждане с имоти – общинска собственост в раздел **ІІІ “Д“** - Имоти, които Община Гурково има намерение да предостави под аренда/наем”, като **добавя нови точки, както следва:**

|  |  |
| --- | --- |
|  | ***Д. Имоти, които Община Гурково има намерение да предостави под аренда/наем*** |
| 28 | Поземлен имот с идентификатор 18157.55.159 с площ 3629 кв.м. ТПТ: Земеделска НТП: Нива Номер по предходен план: 001159, Категория на земята при неполивни условия: 9, с АОС №400/17.06.2013г. |
| 29 | Поземлен имот с идентификатор 18157.55.691 с площ 2288 кв.м. ТПТ: Земеделска НТП: Нива Номер по предходен план: 000691, Категория на земята при неполивни условия: 9, с АОС №391/22.03.2013г. |
| 30 | Поземлен имот с идентификатор 18157.55.589 с площ 3059 кв.м. ТПТ: Земеделска НТП: Нива Номер по предходен план: 000589, Категория на земята при неполивни условия: 9, с АОС №392/22.03.2013г. |

1. Дава съгласие да бъдат отдадени под наем без търг или конкурс за срок от **10** /десет**/ години** поземлени имоти – частна общинска собственост представляващи:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№ по ред** | **област** | **община** | **Землище** | **идентификатор** | **категория** | **площ в**  **кв.м.** | **НТП** | **Годишен наем** |
| 28 | Стара Загора | Гурково | Гурково | 18157.55.159 | ІХ | 3629 | Нива |  |
| 29 | Стара Загора | Гурково | Гурково | 18157.55.589 | ІХ | 3059 | Нива |  |
| 30 | Стара Загора | Гурково | Гурково | 18157.55.691 | ІХ | 2288 | Нива |  |

**3. Одобрява** предложената цена за **гореописаните имоти в размер на   
337,73 лева (триста тридесет и седем лева и седемдесет и три ст.) без ДДС годишен наем**

**4.** Упълномощава Кмета на Община Гурково , след изтичане срока на действие на Договор № 348 / 16.09.2013 г, да сключи договор за отдаване под наем на недвижими имоти – частна общинска собственост, описани в т.2 от настоящото решение, със заявителя Росен \*\*\*\* Петев с постоянен адрес: гр. Гурково, ул. Отец Паисий Хилендарски №\*\*, в който да предвиди, че при наличие на предявени реституционни претенции за наетите имоти, договорът се прекратява с едностранно уведомление от страна на Община Гурково до наемателя, считано от началото на следващата стопанска година, без оглед на оставащия срок за ползване.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 543

26.05.2023 г.

/ Протокол № 43 /

**ОТНОСНО:** Предложение с вносител Кмет на Община с вх. № ОС - 113 / 16.05.2023 г. - отдаване под наем на недвижим имот – частна общинска собственост, представляващ поземлен имот с идентификатор 22767.193.745 по кадастралната карта на с. Паничерево, общ. Гурково.

**МОТИВИ:** В Общинска администрация гр. Гурково постъпи заявление с   
Вх. № К-1249/18.04.2023г. от Стоян \*\*\*\*\* Кисьов, Булстат 179674068, с постоянен адрес: с. Паничерево, общ. Гурково, ул. Шипка № \*\* относно искане за отдаване под наем на поземлен имот с идентификатор 22767.193.745 по кадастралната карта на с. Паничерево, общ. Гурково, одобрени със заповед № РД – 18-37/25.06.2010 г. на Изпълнителния директор на АГКК.

Имотът е актуван с акт за частна общинска собственост с №444/02.07.2014г. надлежно вписан в Служба по вписванията.

Във връзка с гореописаното заявление, комисия назначена със заповед № З - 143 от 16.05.2023г. на Кмета на Община Гурково направи проверка и установи на място фактическото състояние на имотa, за което има съставен протокол.

Поземлен имот с идентификатор 22767.193.745 е необработваем повече от две години.

Според разпоредбите на чл.24а, ал.6, т.1 от ЗСПЗЗ и чл.6 ал.5 и чл.11 от Наредбата за управление, стопанисване и ползване на земите и горите от общинския поземлен фонд, земеделски земи, които са заети с трайни насаждения, могат да се отдадат под наем или аренда без търг или конкурс за срок не по-дълъг от 10 години .

Предвид статута на предлаганите тук за наемане поземлени имоти и наличието на ограниченията при разпореждане с тях, регламентирани в §14 ал.1 от ПЗР на ЗИД на ЗОЗЗ (ДВ, бр.100 от 18 декември 2015 год., допълнен ДВ, бр. от 2020 г.) във връзка с § 27, ал. 2 от ПЗР на ЗИД на ЗСПЗЗ (ДВ, бр.62 от 10 август 2010 год.), следва в договора за отдаване под аренда да се предвиди, че при наличие на предявени реституционни претенции за арендованите имоти, договорът се прекратява с уведомление от страна на Общината до другата страна от началото на следващата стопанска година без оглед на оставащия срок за ползване.

Поземленият имот не е включен в Годишната програма за управление и разпореждане с имоти – общинска собственост в раздел **ІІІ “Д“** - Имоти, които Община Гурково има намерение да предостави под аренда/наем”.

Цената за отдаване под наем на Земеделска земя сеопределя по **Приложение № 3 т.4** от Наредбата за наемните цени на недвижими имоти – общинска собственост в Община Гурково и е в размер **на 376,90 лева без ДДС годишен наем.**

**Индексирана със средногодишния инфлационен индекс** цената за отдаване под наем на Земеделска земя е **434,56 лева без ДДС годишен наем.**

На основание чл.21, ал.1, т.8 от ЗМСМА, чл.24а, ал.6, т.2 от Закона за собствеността и ползването на земеделските земи, чл.6, ал.2 и ал.5, предл. 2 от Наредбата за управление, стопанисване и ползване на земите и горите от общинския поземлен фонд, чл. 23, ал.1 от Наредбата за наемните цени на недвижимите имоти – общинска собственост в Община Гурково, с оглед необходимостта от стопанисване на имотите и финансови приходи и воден от изложеното, Общински съвет - Гурково

Р Е Ш И:

**1.**Общински съвет допълва Годишната програма за управление и разпореждане с имоти – общинска собственост в раздел **ІІІ “Д“** - Имоти, които Община Гурково има намерение да предостави под аренда/наем”, като добавя нова точка, както следва:

**т . 31** Поземлен имот с идентификатор 22767.193.745 по КККР на с. Паничерево, общ. Гурково одобрени със Заповед РД-18-37/25.06.2010г. на Изп. Директор на АГКК, ТПТ: Земеделска, НТП: Изоставена орна земя с площ 15076 кв.м., Категория при неполивни условия: 6, Номер по предходен план: 001122, Стар идентификатор 22767.193.740 при граници на имота поземлени имоти с идентификатори:22767.193.164, 22767.193.741, 22767.193.599, 22767.193.742, 22767.193.744, АОС № № 444/02.07.2014г.

**2.**Дава съгласие да бъдат отдаден под наем без търг или конкурс за срок от **5** /пет**/ години** поземлен имот – частна общинска собственост представляващ:

Поземлен имот с идентификатор 22767.193.745 по КККР на с. Паничерево, общ. Гурково одобрени със Заповед РД-18-37/25.06.2010г. на Изп. Директор на АГКК, ТПТ: Земеделска, НТП: Изоставена орна земя с площ 15076 кв.м., Категория при неполивни условия: 6, Номер по предходен план: 001122, Стар идентификатор 22767.193.740 при граници на имота поземлени имоти с идентификатори:22767.193.164, 22767.193.741, 22767.193.599, 22767.193.742, 22767.193.744

1. **Одобрява** предложената цена за **гореописания имот в размер на 434,56 лева** (четиристотин тридесет и четири лева и петдесет и шест ст. ст.) **без ДДС годишен наем**
2. Упълномощава Кмета на Община Гурково да сключи договор за отдаване под наем на недвижим имот – частна общинска собственост, описан в т.1 от настоящото решение, със заявителя Стоян \*\*\*\*\* Кисьов, Булстат 179674068, с постоянен адрес: с. Паничерево, общ. Гурково, ул. Шипка №\*\*\*, в който да предвиди, че при наличие на предявени реституционни претенции за наемания имот, договорът се прекратява с уведомление от страна на Общината до другата страна от началото на следващата стопанска година, без оглед на оставащия срок за ползване.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 544

26.05.2023 г.

/ Протокол № 43 /

**ОТНОСНО:** Предложение с вносител Кмет на Община с вх. № ОС – 116/22.05.2023 г. – приемане и одобряване на инвестиции, извършени от „Водоснабдяване и канализация ” ЕООД – Стара Загора през 2022 г. в обекти – публична общинска собственост на Община Гурково, в изпълнение на одобрената от Асоциацията инвестиционна програма за 2022 год.

**МОТИВИ:** На 04.01.2023г. Асоциацията по ВиК предаде на Община Гурково досиета на обекти за направени от „Водоснабдяване и канализация” ЕООД – Стара Загора инвестиции през 2022г. на територията на Община Гурково в активи публична общинска собственост, съдържащи протоколи за установяване извършването на СМР, протоколи за годността за ползване на строежа, актове за въвеждане в експлоатация, актове за проведени 72-часови проби и геодезическо заснемане.

По указания на МРРБ, с писмо № 91.00.87 от 13.10.2017 г., и последващи промени, цялостната процедура за приемане на вече извършени инвестиции в активи е както следва:

1. На основание заповеди на Областен управител и Кмета на общината, във връзка с назначаване на комисия, Председателят на Асоциация по ВиК издава заповед и определя работата на комисията, която следва да извърши проверка и да потвърди възможността за приемане на конкретната инвестиция. В комисията участват представители на оператора (ВиК), АВиК и публичния собственик (общината). След приключване на проверката комисията подписва протокол, който съдържа информация за констатираните обстоятелства по време на проверката и предложения за провеждане на процедура по приемане на инвестициите, преминаване управлението на активите в АВиК и предаване на същите за стопанисване, поддържане и експлоатация на действащия ВиК оператор чрез допълване и/или актуализация на Приложение №1 от договора за изпълнение на дейностите по чл.198о, ал.1 от ЗВ.

2. След като комисията одобри инвестицията и препоръча приемане на активите се подписва приемо – предавателен протокол между публичния собственик (общината) и оператора ВиК при определени условия. Кметът на общината предлага на Общинския съвет да вземе решение за приемане и одобрение на инвестициите, след което активът да премине в управление на АВиК и предаден за стопанисване, поддържане и експлоатация на действащия ВиК оператор чрез допълване и/или актуализиране на приложение №1 от договора за изпълнение на дейностите по чл.198о, ал.1 от ЗВ.

3. След одобрението и приемането на инвестициите в активи се подписва приемо-предавателен протокол между ВиК оператора и кмета на общината.

4. Общината уведомява Асоциацията по ВиК за преминаване в управлението й на съответния актив, а тя от своя страна го предава за стопанисване, поддържане и експлоата-ция на ВиК оператора чрез допълване и/или актуализиране на Приложение № 1 от договора за изпълнение на дейностите по чл. 198 о, ал. 1 от ЗВ.

В изпълнение на описаната процедура комисията, съгласно Заповед № АВиК-АП-03-ЗД-2/ 22.12.2022г. на председателя на Асоциация „ВиК“ извърши проверка, състави протоколи за всеки един от обектите и установи съответствие на извършените дейности с описаните в приемо–предавателните протоколи от 04.01.2023г. документи. Констатирана е поддръжка и експлоатация на обектите, инвестицията в тях, както и нейната стойност. Дадени са изискващите се от процедурните правила предложения за инвестициите и предаването им на действащия ВиК оператор.

Следва да се пристъпи към произнасяне на Общински съвет гр. Гурково относно одобряването и приемането на конкретните инвестиции, след което съответния актив да премине в управление на АВиК и да бъде предаден за стопанисване, поддържане и експлоатация от ВиК оператора.

На основание чл.21, ал.1, т.8 и ал.2 от Закона за местното самоуправление и местната администрация във връзка с чл.198о ал.1 и чл.198п, ал.1 и ал.5 от Закона за водите, и на основание сключен договор за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги по чл. 198о, ал.1 от Закона за водите, в съответствие с Указания, дадени от Министерството на регионалното развитие и благоустройството, с изх.№ 91-00-87/13.10.2017г до Председателя на АВиК на обособената територия, обслужвана от „ВиК” ЕООД – Ст.Загора и във връзка с горе изложеното, Общински съвет – Гурково

Р Е Ш И:

**1.**ПРИЕМА И ОДОБРЯВА следните инвестиции в публични активи на Община Гурково, извършени от „ВиК” ЕООД – Ст.Загора през 2022г.:

1.1.„Монтаж на 67бр. водомери /след метрологична проверка/ за СВО в с. Паничерево, Община Гурково” – стойност на инвестицията 2765,29 лв. без ДДС;

1.2. „Реконструкция на разпределителен водопровод Ф250 ЕТ с тръби ПЕВП Ф225, дължина L=339,00м, ПЕВП-RC Ф225 с дължина L=24,00м от НР Гурково до разпределителна шахта на ул."Михаил Греков", гр. Гурково, общ. Гурково”–стойност на инвестицията 28608,47лв. без ДДС;

1.3. **„**Монтаж на 8 бр. водомерни шахти на СВО в с. Паничерево, община Гурково” ”– стойност на инвестицията 2042,91лв. без ДДС;

1.4. „Монтаж на водомери на СВО- 56 бр. /сградно водопроводно отклонение/ в гр. Гурково, Община Гурково”– стойност на инвестицията 2980,23 лв. без ДДС;

1.5.„Монтаж на водомери на СВО- 48 бр. /сградно водопроводно отклонение/ в с. Паничерево, Община Гурково”– стойност на инвестицията 3610,24 лв. без ДДС;

**2.**АКТИВИТЕ да преминат в управление на Асоциацията по ВиК на обособена територия, обслужвана от „ВиК” ЕООД – Ст.Загора и да бъдат предадени за стопанисване, поддържане и експлоатация на „ВиК” ЕООД – Ст.Загора.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 545

26.05.2023 г.

/ Протокол № 43 /

**ОТНОСНО:** Предложение с вносител Кмет на Община с вх. № ОС – 117/25.05.2023 г. – упълномощаване на представителя на Община Гурково за участие и гласуване по точките от дневния ред на редовното общо събрание на акционерите на УМБАЛ „ Проф. д-р Стоян Киркович“ АД гр. Стара Загора, насрочено за 29.06.2023 г.

**МОТИВИ:** В Община Гурково е получено писмо с вх.№ К-1541/25.05.2023г. от Изпълнителния директор на УМБАЛ „Проф. Д-р Стоян Киркович“ АД проф. Йовчо Йовчев, придружено с покана за свикване на редовно общо събрание на акционерите , което ще се проведе на 29.06.2023 г. от 11.00 часа в гр.Стара Загора, ул.“Ген.Столетов“ № 2 - заседателна зала. При липса на кворум, на основание чл. 227 от ТЗ, Общото събрание ще се проведе на 17.07.2023 г. от 11,00 на същото място и при същия дневен ред и ще се счита за редовно, независимо от представлявания на него капитал. Поканата е получена в Община Гурково в срока определен в чл. 223, ал. 5 от ТЗ.

Съгласно чл.226 от ТЗ, представителя на Община Гурково в редовното общо събрание на акционерите на УМБАЛ „Проф. Д-р Стоян Киркович“ АД гр.Стара Загора трябва да бъде писмено упълномощен от Общински съвет, относно гласуването по точките от дневния ред.

На основание чл.21, ал.1, т.9 от ЗМСМА, във връзка с чл.9 и чл.17 от [Наредбата за реда на учредяване на търговски дружества и упражняване на правата на собственост на общината в търговските дружества](http://gurkovo.bg/cms/user/pages/206/JfYYkSg.doc), Общински съвет - Гурково

Р Е Ш И:

Общински съвет **упълномощава Тотка \*\*\*\*\* Петкова –** Заместник-кмет „Хуманитарни дейности“ в Община Гурково, **да представлява Община Гурково,** в качеството и на акционер в Общото събрание на акционерите на УМБАЛ „Проф. д-р Стоян Киркович“ АД, ЕИК 123535874, което ще се проведе на 29.06.2023 г. от 11.00 часа в гр.Стара Загора, ул.“Ген.Столетов“ № 2 - заседателна зала, а при липса на кворум на 17.07.2023 г. от 11,00 на същото място и при същия дневен ред, както следва:

**1.Приемане на индивидуален годишен финансов отчет за 2022 год. на УМБАЛ „Проф. Д-р Стоян Киркович“ АД, заверен от регистрирания одитор и доклада за дейността за 2022 год.**

**проект на Решение:** Общото събрание на акционерите приема индивидуален годишен финансов отчет за 2022 год. на УМБАЛ,заверен от регистриран одитор и доклада за дейността за 2022 год.

**Да гласува : „ ЗА“**

**2.Приемане на консолидирания годишен финансов отчет за 2022 год. на УМБАЛ „Проф. Д-р Стоян Киркович“ АД, заверен от регистрирания одитор и консолидирания доклад за дейността за 2022 год.**

**Проект на Решение:** Общото събрание на акционерите приема консолидирания годишен финансов отчет за 2022 год. на УМБАЛ,заверен от регистрирания одитор и консолидирания доклад за дейността за 2022 год.

**Да гласува : „ ЗА“**

**3.Одобряване на проект предложение за разпределение на печалби на дружеството в размер на 3806 хил.** ( за 2022 год. – печалба в размер на 3495 хил.лв. и неразпределена печалба от минали години в размер на 311 хил. лв.), като10 % от печалбата да бъде отнесена във фонд „Резервен“ в размер на 381 хил.лв., а с останалата част – 3425 хил.лв. да бъдат покрити загуби от минали отчетни периоди при спазване на изискванията на чл.98 от Закона за държавния бюджет на Р България за 2022 год.

**Проект на Решение:** Общото събрание на акционерите одобрява реализираната печалба от 2022 год. в размер на 3806 хил.лв. (за 2022 год. – печалба в размер на 3495 хил.лв. и неразпределена печалба от минали години в размер на 311 хил. лв.), като10 % от печалбата да бъде отнесена във фонд „Резервен“ в размер на 381 хил.лв., а с останалата част – 3425 хил.лв. да бъдат покрити загуби от минали отчетни периоди при спазване на изискванията нао чл.98 от Закона за държавния бюджет на Р България за 2022 год.

**Да гласува : „ ЗА“**

**4. Освобождаване от отговорност на членовете на съвета на директорите за дейността им през 2022 год.**

**Проект на Решение:** Общото събрание на акционерите освобождава от отговорност на членовете на съвета на директорите за дейността им през 2022 год.

**Да гласува : „ ЗА“**

**5.Избор на регистриран одитор за 2023 год.**

**Проект на Решение:** Общото събрание на акционерите избира и назначава регистриран одитор за 2023 год. класирания на първо място участник след проведена процедура по ЗОП.

**Да гласува : „ ЗА“**

**6.Вземане на решение за увеличаване капитала на дружеството** със сумата от **964000,00** лв., във връзка с предоставени средства от Министерство на здравеопазването по договор № РД-12-343/08.12.2021 год. в размер на 682000 лв.за „ Основен ремонт на отоплителна инсталация в УМБАЛ „Проф. Д-р Стоян Киркович“ АД втори етап“, по договор № РД-12-737/29.12.2021 г. в размер на 282000 лв. за „ Подмяна на 2 бр. болнични асансьори“ чрез записване на 96400 броя поименни акции с номинал десет лева в полза на държавата.

**Проект на Решение:** Общото събрание на акционерите увеличава капитала на дружеството със сумата от **964000,00** лв., във връзка с предоставени средства от Министерство на здравеопазването по договор № РД-12-343/08.12.2021 год. в размер на 682000 лв.за „ Основен ремонт на отоплителна инсталация в УМБАЛ „Проф. Д-р Стоян Киркович“ АД втори етап“, по договор № РД-12-737/29.12.2021 г. в размер на 282000 лв. за „ Подмяна на 2 бр. болнични асансьори“ чрез записване на 96400 броя поименни акции с номинал десет лева в полза на държавата.

**Да гласува : „ ЗА“**

**7. Промяна в Устава на дружеството**

**Проект на Решение:** Общото събрание на акционерите приема предложената промяна в Устава на дружеството, във връзка с решението по т.6 от дневния ред.

**Да гласува : „ ЗА“**

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**